Príloha č. 2 súťažných podkladov

**Návrh**

**Rámcová dohoda č. SE-VO1-2021/001806-xxx**

**na dodávku stacionárnych vysokotlakových vzduchových kompresorov**

uzatvorená podľa § 269 ods.2 zákona č. 513/1991 Zb. Obchodný zákonník v znení neskorších predpisov

a podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č.343/2015 Z.z.“) (ďalej len „Dohoda“)

medzi zmluvnými stranami:

**Kupujúci:**

Názov: **Slovenská republika,** zastúpená

**Ministerstvom vnútra Slovenskej republiky**

Pribinova 2

812 72 Bratislava

V zastúpení: Mgr. Ján Lazar, štátny tajomník Ministerstva vnútra Slovenskej republiky   
 na základe plnej moci č. p. SL-OPS-2021/001914-079 zo dňa 07.04.2021

IČO: 00 151 866

Bankové spojenie: Štátna pokladnica, Radlinského 32, 810 05 Bratislava, SR

Číslo účtu: SK78 8180 0000 0070 0018 0023

BIC/SWIFT kód:    SPSRSKBA

(ďalej len „Kupujúci“)

**a**

**Predávajúci:**

Názov:

Sídlo:

Štatutárny zástupca:

Splnomocnený k podpisu:

IČO:

DIČ:

IČ DPH:

Bankové spojenie:

Číslo účtu:

Tel:

Fax:

e-mail:

registrácia:

(ďalej len „Predávajúci“)

(Kupujúci a Predávajúci ďalej spolu len „Zmluvné strany“ alebo každý samostatne aj ako „Zmluvná strana“)

**Úvodné ustanovenia**

1. Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) zákona č. 343/2015 Z. z. vyhlásilo oznámením uverejneným v Úradnom vestníku EÚ 2021/S xxx-xxxxxx zo dňa xx.xx.2021 a vo Vestníku verejného obstarávania č. xxx/2021 pod zn. xxxxx– MST zo dňa xx.xx.2021 verejnú súťaž na realizáciu zákazky s názvom Stacionárne vysokotlakové vzduchové kompresory(ďalej len **„verejné obstarávanie“**).
2. Na základe vyhodnotenia ponúk bola ponuka Predávajúceho vybraná ako ponuka úspešného uchádzača v súlade s podmienkami uvedenými v súťažných podkladoch verejného obstarávania. Na základe tejto skutočnosti a predloženej ponuky Predávajúceho sa zmluvné strany v slobodnej vôli a v súlade so všeobecne záväznými právnymi predpismi platnými na území Slovenskej republiky rozhodli uzatvoriť túto Dohodu.
3. Kupujúci týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.
4. Predávajúci týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.
5. Základným účelom tejto Dohody je v súlade s výsledkom verejného obstarávania zabezpečenie kúpy Tovaru (tak ako je tento pojem zadefinovaný nižšie v čl. I., v bode 1.1. a čl. II., v bode 2.1. a v Prílohe č. 1 Dohody), ktorý bude v súlade s touto Dohodou a písomnými objednávkami kupovať Kupujúci od Predávajúceho.

**Článok I.**

**Predmet Dohody**

* 1. Predmetom tejto Dohody je záväzok Predávajúceho dodávať Kupujúcemu za podmienok stanovených touto Dohodou stacionárne vysokotlakové vzduchové kompresory vrátane voliteľného príslušenstva a poskytovať s tým súvisiace služby v rozsahu určenom Kupujúcim (ďalej len „Tovar“) v súlade s Opisom predmetu zákazky, ktorý tvorí Prílohu č.1 tejto Dohody a záväzok Kupujúceho Tovar prevziať a zaplatiť kúpnu cenu dohodnutú v súlade s čl. III. tejto Dohody.
  2. Súvisiacimi službami podľa bodu 1.1. tohto článku Dohody sa na účely tejto Dohody rozumie najmä:
* doprava Tovaru do miest dodania špecifikovaných v bode 1.2 Prílohy č.1 tejto Dohody vrátane inštalácie a uvedenia do prevádzky,
* odovzdanie užívateľskej dokumentácie (návod na použitie) Tovaru, uvedeného v  Prílohe č.1 tejto Dohody v  bode 1, podbod 1.1, položky č.1 až 5 v slovenskom alebo českom jazyku,
* odovzdanie výstupných (revíznych) listov Tovaru, uvedeného v  Prílohe č.1 tejto Dohody v bode 1, podbod 1.1, položky č.1 až 5 v originálnom vyhotovení s prekladom do slovenského jazyka,
* poskytovanie autorizovaného záručného servisu do 48 hodín od nahlásenia poruchy.
  1. Súčasťou dodania Tovaru je aj dodanie dvoch koncových filtračných vložiek ku každému zariadeniu špecifikovanému v bodoch 2.1 – 2.3 Prílohy č.1 tejto Dohody, kompatibilných s filtračným systémom.
  2. Predávajúci sa zaväzuje uskutočniť bezplatné kvalifikované zaškolenie zamestnancov Kupujúceho v trvaní maximálne 4 (štyri) hod. v slovenskom jazyku, resp. českom jazyku na obsluhu a údržbu Tovaru pre 9 osôb na každé miesto dodania/plnenia bližšie špecifikované v bode 1.2 Prílohy č.1 tejto Dohody stanovené po dohode s Kupujúcim.
  3. Zmluvné strany sa dohodli, že kúpa Tovaru podľa tejto Dohody bude realizovaná na základe písomnej objednávky, v ktorej budú špecifikované všetky detaily kúpy Tovaru (ďalej len **„Objednávka“**).

**Článok II.**

**Tovar, objednávka**

* 1. Predmet tejto Dohody je podrobne špecifikovaný v Opise predmetu zákazky, technické požiadavky(ďalej len „**OPZ**“), použitom v súťažných podkladoch vo verejnom obstarávaní, ako aj v ponuke Predávajúceho predloženej do vereného obstarávania (ďalej len „**Ponuka**“), ktoré tvoria Prílohu č.1 tejto Dohody.
  2. Predávajúci sa zaväzuje dodať Tovar v kvalite špecifikovanej v OPZ a v bezchybnom stave.
  3. Zmluvné strany sa dohodli, že písomné Objednávky spracované na základe tejto Dohody budú zodpovedať podmienkam dohodnutým v tejto Dohode, najmä s ohľadom na maximálne jednotkové ceny Tovaru.

**Článok III.**

**Cena**

* 1. Maximálne jednotkové ceny, ako aj maximálna cena celkom za Tovar musí byť stanovená v zmysle zákona Národnej rady Slovenskej republiky č. 18/1996 Z.z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z.z., ktorou sa vykonáva zákon Národnej rady Slovenskej republiky č. 18/1996 Z.z. o cenách v znení neskorších predpisov (ďalej len „Cena“).
  2. Cena musí zahŕňať všetky ekonomicky oprávnené náklady Predávajúceho vynaložené v súvislosti s dodávkou Tovaru (najmä colné a daňové poplatky, dopravu na miesto dodania, ostatné náklady spojené s dodávkou Tovaru, dodanie príslušnej užívateľskej dokumentácie(návody na použitie) spolu s výstupnými revíznymi listami od výrobcu, zaškolenie zamestnancov, ako aj náklady súvisiace so zabezpečením servisných činností v rámci záruky) a primeraný zisk Predávajúceho.
  3. Do ceny Tovaru je zahrnutá aj cena za dodanie dvoch koncových filtračných vložiek kompatibilných s filtračným systémom ku každému zariadeniu špecifikovanému v bodoch 2.1 – 2.3 Prílohy č.1 tejto Dohody.
  4. Cena za Tovar musí byť stanovená v mene EUR. K fakturovanej Cene bude vždy pripočítaná DPH stanovená v súlade so všeobecne záväznými právnymi predpismi platnými na území Slovenskej republiky v čase dodania Tovaru.
  5. Cena celkom za Tovar, ktorý môže byť v súlade s touto Dohodou dodaný, je stanovená v súlade s ponukou predloženou úspešným uchádzačom vo verejnom obstarávaní a je uvedená v prílohe č. 2 tejto Dohody.
  6. Predávajúci prehlasuje, že Tovar poskytuje Kupujúcemu za najlepších/najvýhodnejších podmienok, aké sa poskytujú na relevantnom trhu.
  7. Cena sa považuje za uhradenú dňom odpísania finančných prostriedkov z účtu Kupujúceho uvedeného v záhlaví tejto Dohody v časti Kupujúci na účet Predávajúceho uvedený v záhlaví tejto Dohody v časti Predávajúci.

**Článok IV.**

**Predpokladané množstvo tovaru**

* 1. Predpokladané množstvo Tovaru, ktoré Kupujúci kúpi od Predávajúceho v súlade s touto Dohodou je určené v OPZ v Prílohe č.1 tejto Dohody.
  2. Kupujúci nie je povinný zakúpiť predpokladané množstvo Tovaru, ani vyčerpať predpokladaný finančný objem zákazky podľa čl. III. bodu 3.5. tejto Dohody. Celkové zakúpené množstvo Tovaru bude závisieť výlučne od potrieb Kupujúceho počas doby platnosti tejto Dohody.

**Článok V.**

**Doba platnosti Dohody**

* 1. Táto Dohoda sa uzatvára na obdobie tridsaťšesť (36) mesiacov odo dňa nadobudnutia účinnosti tejto Dohody alebo do vyčerpania finančného limitu uvedeného v čl. III. bod 3.5.tejto Dohody, podľa toho, ktorá skutočnosť nastane skôr.

**Článok VI.**

**Dodanie Tovaru**

* 1. Predávajúci na základe predloženej písomnej objednávky Kupujúcemu dodá Tovar v kvalite špecifikovanej v Prílohe č.1 tejto Dohody v bezchybnom stave.
  2. Miestom dodania Tovaru sú Krajské riaditeľstvá Hasičského a záchranného zboru SR, zariadenia Prezídia Hasičského a záchranného zboru MV SR a Výcvikové centrum Hasičského a záchranného zboru Lešť, bližšie špecifikované v bode 1.2 Prílohy č.1 tejto Dohody.
  3. Predávajúci dodá Tovar Kupujúcemu v množstve a druhu uvedenom v samostatnej písomnej Objednávke, ktorú Predávajúci písomne potvrdí. V objednávke Kupujúci špecifikuje čas dodania a miesto dodania Tovaru, ktorý má Predávajúci dodať.
  4. Tovar musí byť dodaný v súlade s touto Dohodou a riadne zabalený. Prebratie Tovaru dodaného do miesta dodania Tovaru Predávajúcim sa uskutoční fyzickým prevzatím Tovaru, kontrolou množstva a kvality dodaného tovaru a podpisom preberacieho protokolu splnomocneným zástupcom Predávajúceho a Kupujúceho. V preberacom protokole bude uvedené presné množstvo a druh dodaného Tovaru, vyjadrenie, či dodávka Tovaru je úplná a či pri prevzatí Tovar zodpovedal požiadavkám podľa OPZ, Ponuky, tejto Dohody a písomnej Objednávky. V preberacom protokole Kupujúci vyznačí riadne dodanie Tovaru. V prípade vád sa tieto vyznačia v preberacom protokole a tento môže byť podkladom pre fakturácie až po odstránení vád dodávky Tovaru. Preberacím protokolom môže byť aj dodací list.
  5. Predávajúci je povinný dodať Tovar špecifikovaný v písomnej Objednávke Kupujúceho do miesta plnenia najneskôr do 6 mesiacov odo dňa doručenia písomnej Objednávky Predávajúcemu, ak v písomnej Objednávke nie je uvedená iná lehota dodania Tovaru. Predávajúci sa zaväzuje zástupcovi Kupujúceho oznámiť čas dodávky Tovaru do miesta plnenia najneskôr 10 dní pred predpokladaným dňom dodania.
  6. Ak Predávajúci neoznámi termín dodávky Tovaru, Kupujúci nie je povinný prevziať dodávku Tovaru v deň doručenia, ale až v nasledujúci deň. Náklady spojené s odmietnutím prevzatia neoznámenej dodávky Tovaru a jej opätovným doručením znáša Predávajúci.
  7. Predávajúci odovzdá Tovar na základe preberacieho protokolu, prípadne dodacieho listu. Predávajúci umožní Kupujúcemu riadne prevzatie dodaného Tovaru a jeho kontrolu.
  8. Po dodaní Tovaru Kupujúci potvrdí jeho prevzatie podpísaním preberacieho protokolu, prípadne dodacieho listu. Potvrdený preberací protokol (prípadne dodací list) a písomná Objednávka sú podkladom pre vystavenie faktúry a budú tvoriť jej neoddeliteľnú súčasť.
  9. V prípade dodania Tovaru pred stanoveným časom dodania Tovaru nemá Predávajúci nárok na finančné zvýhodnenie.
  10. V prípade, že sa v priebehu doby platnosti tejto Dohody prestane vyrábať akýkoľvek z Tovarov uvedených v  Prílohe č.1 je Predávajúci povinný Kupujúceho o tejto skutočnosti bezodkladne informovať a predložiť návrh nového Tovaru, ktorý musí spĺňať rovnaké, prípadne kvalitatívne vyššie parametre a musí byť dodaný za podmienok a cien stanovených touto Dohodou. Návrh takéhoto Tovaru musí byť Kupujúcim odsúhlasený. Takýto Tovar sa nepovažuje za zmenu plnenia predmetu tejto Dohody.

**Článok VII.**

**Platobné podmienky a fakturácia**

* 1. Kupujúci sa zaväzuje za dodaný Tovar zaplatiť Predávajúcemu cenu podľa písomnej Objednávky na základe faktúry vystavenej Predávajúcim po dodaní Tovaru a podpísaní preberacieho protokolu alebo dodacieho listu s vyznačením riadneho dodania Tovaru. Kupujúci neposkytne Predávajúcemu preddavok na zrealizovanie písomnej Objednávky.
  2. Každá faktúra vystavená Predávajúcim bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“). Neoddeliteľnou súčasťou faktúry Predávajúceho bude originál/fotokópia preberacieho protokolu alebo dodacieho listu s vyznačením bezchybného dodania Tovaru potvrdeného Kupujúcim.
  3. Lehota splatnosti faktúry Predávajúceho je 30 (tridsať) dní odo dňa doručenia faktúry Kupujúcemu. Ak predložená faktúra nebude vystavená v súlade so zákonom č. 222/2004 Z. z., v súlade s touto Dohodou a/alebo písomnou Objednávkou, Kupujúci ju bezodkladne vráti Predávajúcemu na prepracovanie. Opravená faktúra je splatná do 30 (tridsať) dní odo dňa jej opätovného doručenia Kupujúcemu.
  4. Všetky faktúry budú uhrádzané výhradne bezhotovostne prevodným príkazom.
  5. Bankové spojenie Predávajúceho uvedené na faktúre musí byť zhodné s bankovým spojením Predávajúceho uvedeným v záhlaví tejto Dohody v časti Predávajúci.

**Článok VIII.**

**Práva a povinnosti zmluvných strán**

* 1. Predávajúci je povinný dodať Tovar Kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne.
  2. Kupujúci je povinný protokolárne prebrať bezchybný Tovar podľa čl. VI. bod 6.1. tejto Dohody, v mieste dodania tovaru a za splnenia podmienky podľa čl. VI. bod 6.5. tejto Dohody a riadne a včas zaplatiť cenu dohodnutú podľa čl. III. tejto Dohody.
  3. V Prílohe č.3 sú uvedené údaje o všetkých známych subdodávateľoch Predávajúceho, ktorí sú známi v čase uzavierania tejto Dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  4. Predávajúci je povinný Kupujúcemu oznámiť akúkoľvek zmenu údajov u subdodávateľov uvedených v Prílohe č.3, a to bezodkladne.
  5. V prípade zmeny subdodávateľa je Predávajúci povinný najneskôr do 5 (päť) pracovných dní odo dňa zmeny subdodávateľa predložiť Kupujúcemu informácie o novom subdodávateľovi v rozsahu údajov podľa bodu 8.3. tohto článku tejto Dohody a predmety subdodávok, pričom pri výbere subdodávateľa musí Predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“).
  6. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
  7. Predávajúci vyhlasuje, že v čase uzatvorenia tejto Dohody je zapísaný v registri partnerov verejného sektora v súlade so zákonom č. 315/2016 Z. z., pokiaľ sa ho povinnosť zápisu do registra partnerov verejného sektora týka.

**Článok IX.**

**Záručná doba a zodpovednosť za vady**

* 1. Predávajúci zodpovedá v súlade s príslušnými ustanoveniami Obchodného zákonníka za vady dodaného Tovaru.
  2. Za predpokladu, že Kupujúci Tovar riadne skladuje a používa v súlade s jeho účelom, zodpovedá Predávajúci v zmysle § 429 a nasl. Obchodného zákonníka za akosť Tovaru minimálne dva (2) roky (ďalej len „**Záručná doba**“) od prevzatia Tovaru Kupujúcim, t.j. odo dňa uvedeného na preberacom protokole alebo dodacom liste.
  3. Podľa bodu 9.2. tohto článku tejto Dohody Predávajúci zodpovedá za to, že dodaný Tovar bude mať počas Záručnej doby vlastnosti vymedzené v OPZ a Ponuke a že Tovar bude spôsobilý na použitie za účelom, na aký sa Tovar obvykle používa.
  4. Kupujúci je povinný písomne oznámiť Predávajúcemu vady v akosti Tovaru bez zbytočného odkladu po ich zistení, najneskôr do konca dohodnutej záručnej doby (ďalej len „**Uplatnenie záruky**“).
  5. Uplatnenie záruky musí obsahovať:
     1. číslo písomnej Objednávky,
     2. popis vady akosti Tovaru alebo spôsob ako sa vada akosti Tovaru prejavuje,
     3. počet vadných kusov Tovaru,
     4. určenie spôsobu uspokojenia nároku zo záruky podľa bodu 9.7. tejto Dohody.
  6. Predávajúci je povinný sa písomne k Uplatneniu záruky vyjadriť do 7 (sedem) dní po jeho doručení. Ak sa Predávajúci v tejto lehote nevyjadrí, má sa za to, že Uplatnenie záruky je oprávnené a Predávajúci súhlasí s oznámenými vadami akosti Tovaru (ďalej len „**Oprávnená reklamácia**“).
  7. V uplatnení záruky je Kupujúci povinný určiť, aké nároky si uplatňuje zo záruky. V prípade Oprávnenej reklamácie môže Kupujúci požadovať podľa svojho uváženia:
     1. vrátenie zaplatenej kúpnej ceny za Tovar vykazujúci vady akosti,
     2. zľavu z kúpnej ceny za Tovar vykazujúci vady akosti,
     3. výmenu Tovaru vykazujúcich vady akosti za bezchybný Tovar,
     4. opravu Tovaru vykazujúceho vady akosti.
  8. Popri nárokoch ustanovených v bode 9.7. tohto článku tejto Dohody má Kupujúci nárok na náhradu škody.
  9. V prípade nárokov z Oprávnenej reklamácie podľa bodov 9.7.1. a/alebo 9.7.2. tohto článku je Predávajúci povinný vystaviť a doručiť Kupujúcemu dobropis (oprava základu dane s náležitosťami podľa príslušných všeobecne záväzných právnych predpisov platných na území SR) so splatnosťou 30 (tridsať) dní odo dňa jeho doručenia Kupujúcemu.
  10. V prípade nárokov z Oprávnenej reklamácie podľa bodov 9.7.3. a/alebo 9.7.4. tohto článku tejto Dohody je Predávajúci povinný vymeniť Tovar vykazujúci vady akosti za bezchybný Tovar a/alebo vykonať opravu Tovaru do 30 (tridsať) dní odo dňa doručenia Uplatnenia záruky. V tomto prípade zabezpečí odobratie Tovaru vykazujúceho vady akosti z miesta dodania tovaru a dodanie bezchybného a/alebo opraveného Tovarov na miesto dodania Tovaru Predávajúci na svoje náklady.

**Článok X.**

**Ukončenie Dohody**

10.1. Túto Dohodu je možné skončiť:

10.1.1. písomnou dohodou Zmluvných strán, a to dňom uvedeným v takejto dohode; v dohode o ukončení tejto Dohody sa súčasne upravia aj nároky Zmluvných strán vzniknuté na základe alebo v súvislosti s touto Dohodou,

10.1.2. písomným odstúpením od tejto Dohody ktoroukoľvek zo Zmluvných strán,

10.1.3. písomnou výpoveďou tejto Dohody podľa bodu 10.7. tohto článku.

10.2. Kupujúci je oprávnený písomne odstúpiť od tejto Dohody v prípade, ak:

* + 1. proti Predávajúcemu začalo konkurzné konanie alebo reštrukturalizácia,
    2. Predávajúci vstúpil do likvidácie,
    3. Kupujúci mal (3) tri a viac Oprávnených reklamácii k podstatnej časti dodávky Tovaru,
    4. Predávajúci koná v rozpore s touto Dohodou a/alebo písomnou Objednávkou a/alebo všeobecne záväznými právnymi predpismi platnými na území Slovenskej republiky a na písomnú výzvu Kupujúceho toto konanie a jeho následky v určenej primeranej lehote neodstráni,
    5. v čase jej uzavretia existoval dôvod na vylúčenie Predávajúceho pre nesplnenie podmienky účasti podľa § 32 ods.1 písm. a) zákona č. 343/2015 Z. z.,
    6. táto nemala byť uzavretá s Predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
    7. subdodávateľ/subdodávatelia Predávajúceho nebol/neboli v čase uzavretia tejto Dohody zapísaný/í v registri partnerov verejného sektora alebo ak bol/boli vymazaný/í z registra partnerov verejného sektora;
    8. došlo k splneniu zákonných dôvodov na odstúpenie od tejto Dohody (najmä § 19 zákona č. 343/2015 Z. z.),
    9. Predávajúci dodá Kupujúcemu Tovar takých parametrov, ktoré sú v rozpore s OPZ,
    10. pre Predávajúceho sa stane plnenie z tejto Dohody úplne nemožným.
  1. Predávajúci je oprávnený písomne odstúpiť od tejto Dohody v prípade, ak Kupujúci poruší túto Dohodu podstatným spôsobom. Za podstatné porušenie tejto Dohody na strane Kupujúceho sa považuje omeškanie Kupujúceho s úhradou faktúry/faktúr o viac ako šesťdesiat (60) dní po lehote jej/ich splatnosti.
  2. Kupujúci môže písomne odstúpiť od tejto Dohody aj v prípade, ak Predávajúci nebol v čase uzavretia tejto Dohody zapísaný v registri partnerov verejného sektora alebo ak bol vymazaný z registra partnerov verejného sektora počas doby platnosti tejto Dohody.
  3. Odstúpenie od tejto Dohody musí mať písomnú formu, musí sa v ňom uviesť dôvod odstúpenia a  je účinné dňom doručenia druhej Zmluvnej strane.
  4. Zmluvná strana, ktorá odstúpi od tejto Dohody, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Pre účely tejto Dohody sa za vyššiu moc považujú udalosti, ktoré nie sú závislé od konania Zmluvných strán a ktoré nemôžu Zmluvné strany predvídať a ani nijakým spôsobom priamo ovplyvniť, a to najmä vojna, mobilizácia, živelné pohromy, požiare, karantény.
  5. Túto Dohodu môže Kupujúci písomne vypovedať aj bez udania dôvodu s výpovednou lehotou **3 (tri) mesiace**. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená Predávajúcemu.

**Článok XI.**

**Zmluvné pokuty a úroky z omeškania**

11.1. V prípade, že Predávajúci nedodá Tovar v súlade s písomnou Objednávkou (riadne) a v dohodnutom termíne (včas) má Kupujúci právo požadovať za každý aj začatý deň omeškania zmluvnú pokutu vo výške 0,05 % z ceny Tovaru, s dodávkou ktorého je Predávajúci v omeškaní.

11.2. V prípade omeškania Kupujúceho s úhradou faktúry, má Predávajúci právo za každý aj začatý deň   
omeškania požadovať úroky z omeškania v zákonom stanovenej výške, ak o ne Predávajúci požiada.

11.3. V prípade omeškania Predávajúceho s odstránením vady Tovaru alebo výmeny Tovaru v lehote podľa čl. IX. bod  9.10. tejto Dohody má Kupujúci právo požadovať za každý aj začatý deň omeškania zmluvnú pokutu vo výške 0,05 % z ceny Tovaru, s dodávkou/opravou ktorého je Predávajúci v omeškaní.

11.4. Zaplatenie zmluvnej pokuty Predávajúcim podľa bodu 11.1. a/alebo 11.3. tohto článku tejto Dohody nemá vplyv na náhradu škody, ktorá vznikla v priamej príčinnej súvislosti s porušenou povinnosťou vyplývajúcou z tejto Dohody, za ktorú sa uplatňuje zmluvná pokuta.

**Článok XII.**

**Vlastnícke právo**

12.1. Kupujúci nadobúda vlastnícke právo k Tovaru podpisom preberacieho protokolu alebo dodacieho listu

s vyznačením bezchybného dodania Tovaru.

**Článok XIII.**

**Náhrada škody**

13.1. V prípade, že Kupujúcemu bude spôsobená škoda Predávajúcim, Predávajúci sa túto škodu zaväzuje

v plnom rozsahu Kupujúcemu nahradiť.

**Článok XIV.**

**Servisné podmienky**

* 1. Predávajúci je počas záručnej doby povinný poskytovať na vlastné náklady autorizovaný záručný servis a vykonávať kontrolu Tovaru.
  2. Predávajúci garantuje vykonávanie autorizovaného záručného servisu a kontrol Tovaru vo vlastných servisných strediskách alebo servisných strediskách svojich zmluvných partnerov.
  3. Predávajúci sa zaväzuje v prípade poruchy Tovaru zabezpečiť odstránenie vady v pracovných dňoch do 48 hodín odo dňa nahlásenia poruchy. V prípade, že nie je možné danú vadu odstrániť do stanoveného termínu (napr. z dôvodu nevyhnutného dodania náhradného dielu), je na písomnej dohode zmluvných strán stanovenie termínu odstránenia reklamácie.

**Článok XV.**

**Osobitné ustanovenia**

* 1. Akákoľvek písomnosť alebo iné správy, ktoré sa doručujú v súvislosti s Dohodou (každá z nich ďalej ako „**Oznámenie**“) musia byť v písomnej podobe doručené:

1. osobne,
2. poštou prvou triedou s uhradeným poštovným,
3. kuriérom prostredníctvom kuriérskej spoločnosti alebo
4. elektronickou poštou na adresy, ktoré budú oznámené v súlade s týmto článkom Dohody.
   1. Oznámenie poskytované Kupujúcemu bude zaslané na adresu uvedenú nižšie alebo inej osobe alebo na inú adresu, ktorú Kupujúci priebežne písomne oznámi Predávajúcemu v súlade s týmto článkom Dohody:

Kupujúci:

Ministerstvo vnútra Slovenskej republiky

Pribinova 2, 812 72 Bratislava – Staré Mesto, Slovenská republika

k rukám: xxxx (vyplní Kupujúci)

email:

* 1. Oznámenie poskytované Predávajúcemu bude zaslané na adresu uvedenú nižšie alebo inej osobe alebo na inú adresu, ktorú Predávajúci priebežne písomne oznámi Kupujúcemu v súlade s týmto článkom Dohody:

Predávajúci:

k rukám: xxxx (vyplní Predávajúci)

email: xxxx

* 1. Oznámenie nadobúda účinnosť okamihom jeho prevzatia a má sa za prevzaté:

15.4.1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo

15.4.2. v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa   
doručuje ako poštová zásielka prvej triedy s uhradeným poštovným; alebo

15.4.3. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa   
doručuje prostredníctvom elektronickej pošty.

* 1. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
  2. Zmluvné strany sa dohodli, že Predávajúci nie je oprávnený jednostranne započítať akúkoľvek svoju pohľadávku voči pohľadávkam Kupujúceho.
  3. Ak ktorékoľvek z ustanovení tejto Dohody bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto Dohody, avšak zákonnosť, platnosť a vykonateľnosť zvyšných ustanovení Dohody zostane nedotknutá.
  4. Zmluvné strany sa dohodli, že pohľadávky vyplývajúce z tejto Dohody môžu byť postúpené na tretie osoby len s predchádzajúcim písomným súhlasom dlžníka.
  5. Predávajúci sa zaväzuje poskytnúť Kupujúcemu všetku súčinnosť nevyhnutnú na plnenie tejto Dohody a/alebo Objednávky.

**Článok XVI.**

**Záverečné ustanovenia a riešenie sporov**

* 1. Táto Dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR. Dohodu zverejní Kupujúci.
  2. Táto Dohoda môže byť doplnená alebo zmenená len písomnými, očíslovanými a zmluvnými stranami podpísanými dodatkami k tejto Dohode, ktoré sa stávajú neoddeliteľnou súčasťou tejto Dohody.
  3. Práva a povinnosti zmluvných strán výslovne neupravené touto Dohodou sa riadia ustanoveniami Obchodného zákonníka a ostatných všeobecne záväzných právnych predpisov platných v Slovenskej republike. Prípadné spory, ktoré vzniknú z Dohody, sa budú zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa zmluvné strany nedohodnú, budú sa riadiť slovenským právnym poriadkom a všetky spory z tejto Dohody budú riešené vecne a miestne príslušnými súdmi SR.
  4. Táto Dohoda je vyhotovená v piatich (5) vyhotoveniach s platnosťou originálu, pričom Predávajúci obdrží dve (2) vyhotovenia a Kupujúci obdrží tri (3) vyhotovenia.
  5. Zmluvné strany vyhlasujú, že vôľa prejavená v tejto Dohode je slobodná, vážna, bez omylu v osobe alebo predmete Dohody a že túto Dohodu neuzavreli ani v tiesni ani za nápadne nevýhodných podmienok, čo potvrdzujú podpisom tejto Dohody.
  6. Neoddeliteľnou súčasťou tejto Dohody je:

Príloha č. 1: Opis predmetu zákazky, technické požiadavky/Vlastný návrh plnenia Kupujúceho

Príloha č. 2: Štruktúrovaný rozpočet ceny Dohody

Príloha č. 3: Informácie o subdodávateľoch

V Bratislave dňa .......................................... V......................................... dňa:......................

za Kupujúceho: za Predávajúceho:

.................................................................. ......................................................................

Mgr. Ján Lazar

štátny tajomník Ministerstva vnútra

Slovenskej republiky